สำนักงานประกันสังคม แนะพนักงาน/ลูกจ้าง หมั่นตรวจสอบสิทธิประโยชน์ของตนเอง ผ่านเว็บไซต์ หรือที่สายด่วน 1506 ได้ตลอด 24 ชม.
สำนักงานประกันสังคม แนะพนักงาน/ลูกจ้าง หมั่นตรวจสอบสิทธิประโยชน์ของตนเอง ผ่านเว็บไซต์หรือที่สายด่วน 1506 ได้ตลอด 24 ชม.          นายอนันต์ชัย อุทัยพัฒนาชีพ เลขาธิการสำนักงานประกันสังคม กระทรวงแรงงาน กล่าวแนะนำพนักงานลูกจ้างผู้ประกันตนตรวจสอบข้อมูลและสิทธิประกันสังคม ว่า ขอให้หมั่นสนใจในการตรวจสอบข้อมูลและสิทธิประโยชน์ต่างๆ ของตนเอง ไม่ว่าจะเป็นในเรื่องของการขึ้นทะเบียนเป็นผู้ประกันตน การนำส่งเงินสมทบ ยอดเงินชราภาพ และการรับสิทธิประโยชน์รวมถึงเงื่อนไขการรับสิทธิประโยชน์ต่าง ๆ ทุกกรณี โดยสามารถตรวจสอบข้อมูลและสิทธิประโยชน์ ผ่านช่องทางต่าง ๆ ได้แก่ เว็บไซต์ของสำนักงานประกันสังคม www.sso.go.th Mobile Application (SSO Connect Mobile) หรือโทรสายด่วน 1506 ได้ตลอด 24 ชั่วโมง ทั้งนี้ เพื่อเป็นการรักษาผลประโยชน์ของตนเอง ในเรื่องสิทธิประโยชน์ที่พนักงาน ลูกจ้าง ผู้ประกันตนพึงจะได้รับจากกองทุนประกันสังคมและกองทุนเงินทดแทน และความเข้าใจที่ถูกต้องในการรับประโยชน์ทดแทนต่อไป